Լոթարինգյան բարձրություն

Լոթարինգյան բարձրություն, սարավանդ Ֆրանսիայի հյուսիս-արևելքում (Լոթարինգիայում), Փարիզի ավազանի արևելյան ծայրամասում։ 

Լոթարինգյան բարձրությունը միջօրեականի ուղղությամբ ձգված աղեղնաձև ասիմետրիկ, մեզոզոյան կրաքարերից կազմված կուեստային թմբեր են, բաժանված կավային, մերգելային կամ ավազային ցածրություններով, որոնք ցամաքուրդվում են Հռենոսի ավազանին պատկանող գետերով։ Թմբերին բնորոշ են կաղնու և հաճարենու անտառները, գետահովիտներում՝ վարելահողերը։ Զբաղվում են անասնապահությամբ, խաղողագործությամբ։ Արդյունահանվում է երկաթի հանքաքար, քարաղ։

Ֆրանսիայի աշխարհագրություն